Page:Scotch proverbs, or, The wise sayings of the old people of Scotland.pdf/23

[ 23 ] Ye have fasted lang and worried on a midge.

Ye have naething to do but suck and wag your tail.

Ye have tint the tongue of the trump.

Ye have staid lang and brought little wi' ye.

Ye have tane‘t upon you as the wife did the dancing.

Ye have the wrang sow by the lug.

Ye ken what drinkers dree.

Ye kenna wha may cool your kail yet.

Ye live at the lug of the law.

Ye'll neither dance nor had the candle.

Ye'll get nae mair of the cat but the skin.

Ye'll no fell your hen in a rainy day.

Ye'll ne‘er cast faut on his tail.

Ye‘ll no herry your sell with your ain hands.

Ye look liker a thief than a bishop.

Ye'll let little gae by you unless it be the swallow.

Ye may gang farther and fare warse.

Ye may get war bodes or Beltan.

Ye may be heard where ye're no seen.

Ye may dight your neb and fly up.

Ye maun take the will for the deed.

Ye mete my pease by your ain peck.

Ye’ll never die on your ain assize.

Ye‘ll drink before me.

Ye‘ll find him where ye left him.

Ye may take the head for the washing.

Ye'll the cat with the twa tails.

Ye‘ll beguile nane but them that lippens to you.

Ye‘ll mend when ye grow better.

Ye'll never be sae auld with sae mickle honesty.

Ye never saw green cheese but your een reel'd.

Ye never cost the cat‘s faut yet.

Ye‘re as daft as ye‘re days auld.

Ye're a good seeker but an ill finder.

Ye‘re nae chicken for a’ your cheeping.

Ye're like Macky‘s mare, ye brake fairly aff.

Ye‘re good enough but ye‘re no bra new.

Ye're no sae poor as ye peep.

Ye're well awa’ if ye bide, and we‘re well quat.

Ye're of sae mony minds ye'll never be married.